Vispārīgās vienošanās LĪGUMS Nr.BMC 2018/443-5

Rīgā 2019.gada 17.janvārī

Atvasinātā publiska persona „Latvijas Biomedicīnas pētījumu un studiju centrs”, zinātniskās institūcijas reģistrācijas Nr.181002, \_\_\_\_\_\_\_\_\_\_\_\_, turpmāk tekstā "Pircējs", no vienas puses, un

**Sabiedrība ar ierobežotu atbildību „Interlux”,** reģistrācijas Nr.40003793189, \_\_\_\_\_\_\_\_\_\_\_\_, turpmāk tekstā "Pārdevējs", no otras puses,

kopā turpmāk saukti "Līdzēji", pamatojoties uz iepirkumu „*Materiālu iegāde vivārija vajadzībām - II*” id. Nr.BMC 2018/443 (turpmāk – Iepirkums), izsakot savu brīvu gribu – bez maldības, viltus vai spaidiem, noslēdz šo līgumu par sekojošo (turpmāk – Līgums):

1. Līguma priekšmets

* 1. Pārdevējs apņemas piegādāt un pārdot un Pircējs apņemas pirkt materiālus vivārija vajadzībām, kas nav minēti Līguma 1.pielikumā, bet kurus Pircējs var pasūtīt Pārdevējam ievērojot 1.2.punkta nosacījumu (2.Pielikums – kas publicēts un pieejams Pircēja mājas lapā [www.biomed.lu.lv](http://www.biomed.lu.lv)).
	2. Ja pārdevējs, ar kuru noslēgts līgums par materiālus vivārija vajadzībām, atsakās piegādāt kādu Preci vai nokavē piegādes termiņu, vai nevar to piegādāt par nolīgto cenu, vai citiem līguma nosacījumiem, Pircējam ir tiesības, pasūtīt Preces no nākamā pārdevēja, kurš solījis nākamo zemāko cenu konkrētajai precei. Ja arī nākamais pārdevējs nespēj piegādāt nepieciešamās preces, Pircējs preces pasūta no nākamā pārdevēja, kurš piedāvājis nākamo zemāko cenu (trešais lētākais cenas piedāvājums u.tml.).
	3. Ja Pārdevējs nevar nodrošināt Pircēja pieprasītās Preces piegādi, tam nav tiesību celt pretenzijas pret citu pārdevēju, kurš saskaņā ar Konkursa rezultātiem ir piedāvājis nākamo zemāko cenu un no kura tiks pasūtītas šīs preces.
	4. Līguma 1.2.punktā norādītais Pārdevēja līguma saistību neizpildes piemēru uzskaitījums nav absolūts. Norādītie piemēri neapzīmē Pārdevēja tiesības, piemēram, kavēt preču piegādes vai atteikties no pasūtījumu izpildes.
	5. Preču iegāde tiek apmaksāta no zinātnisko projektu finansējuma, tai skaitā, bet ne tikai, Eiropas Reģionālā attīstības fonda projektu līdzekļiem:

1.1.1.1/16/A/054 “Gripas vīrusa hemaglutinīna stalka peptīda diagnostiskais un imunoprotektīvais potenciāls: jaunu vakcīnu prototipu izstrāde”, 1.1.1.1/16/A/055 “Orfāno ar G-proteīnu saistīto receptoru, peptīdu dabas ligandu skrīnēšanas sistēmas izstrāde”, 1.1.1.1/16/A/272 “H.pylori eradikācijas kursa ilglaicīgā ietekme uz zarnu trakta mikrobiomu un skrīnēšanas sistēmas izstrāde paplašināta spektra beta laktamāzes kodējošo gēnu noteikšanai feču paraugos”, 1.1.1.1/16/A/101 “Apbedījuma vides mikrobioma nozīme biomolekulārajā arheoloģijā un senās tuberkulozes izpētes procesos”, 1.1.1.1/16/A/044 “Babezioze Latvijā: epidemioloģiskie un diagnostiskie pētījumi riska novērtēšanai”, 1.1.1.1/16/A/066 “Molekulāro marķieru identificēšana hipofīzes adenomu veidošanās, attīstības gaitas un terapijas efektivitātes prognozēšanai”, 1.1.1.1/16/A/091 “Metformīna terapijas ietekmējošo faktoru savstarpējās mijiedarbības izpēte otrā tipa diabēta ārstēšanas efektivitātes prognozēšanai”, 1.1.1.1/16/A/104 “Jaunu RNS fāgu vīrusveidīgo daļiņu iegūšana un raksturošana”, 1.1.1.1/16/A/107 “Jaunu antimikrobiālu līdzekļu atlase pret grampozitīvo baktēriju sortāzi A”, 1.1.1.1/16/A/211 “Jaunu luminiscentu savienojumu molekulārais dizains diagnostikas mērķiem”.

1. Līdzēju saistības
	1. Pircējs pasūta Preces Pārdevējam pa telefonu vai elektronisko pastu (E-pastu).
	2. Pircējs iepērk Preces par Līguma 1.pielikumā norādītajām cenām, kuras pēc kvalitātes atbilst Pircēja vajadzībām.
	3. Pārdevējs piegādā Preces Pircējam ne ilgāk kā 4 (četras) nedēļas no pasūtījuma izdarīšanas dienas, un uz Līguma rekvizītos norādīto Pircēja adresi.
	4. Viena pasūtījuma apmērs nav ierobežots ne minimālā, ne maksimālā apmērā, izņemot visu vispārīgo vienošanos, kas noslēgtas Iepirkuma ietvaros, maksimālo līgumcenu.
2. Preces kvalitāte un cena
3. Precēm jābūt jaunām, iepriekš nelietotām un piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši ražotāja noteiktām prasībām un spēkā esošiem normatīvajiem aktiem.
4. Piegādātajām Precēm ir jāatbilst Latvijas Republikas spēkā esošajos normatīvajos aktos noteiktajām prasībām un/vai Eiropas Savienības standartiem un pilnībā jāatbilst Iepirkumā noteiktajām tehniskajām prasībām.
5. Par Preču kvalitāti atbild Pārdevējs un sedz Pircējam visus pierādītos ar Preču neatbilstību kvalitātei saistītos zaudējumus.
6. Produkta cena ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi un citiem izdevumiem, izņemot PVN.
7. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Līdzēju vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
8. Preču cenas netiek paaugstināta visu Līguma darbības laiku.

3.7. Līguma maksimālā iespējamā līgumcena (galvenā saistība) ir 41 999,- EUR, atsevišķi pieskaitot PVN. Līgumā kopējā summa tiek noteikta kopā ar Pircēja rīkotā iepirkuma 2018/440 ietvaros noslēgto līgumu ietvaros iegādāto produktu vērtību.

3.8. Pircējam nav pienākums veikt pasūtījumu par visu Līgumā noteikto Līguma summu bez PVN.

3.9. Līguma darbības laikā Pārdevējs tiesīgs aizstāt Iepirkumā piedāvātās preces ar citām, ar nosacījumu, ja par to veikts rakstveida saskaņojums ar Pircēju un jaunās preces vai to komponentes nav sliktākas vai nav ar zemākiem rādītājiem/parametriem kā Iepirkumā piedāvātās

4. Piegādes un norēķinu kartība

4.1. Pārdevējs sedz visus izdevumus, kas saistīti ar Preču piegādi Pircējam.

4.2. Pārdevējsnodrošina Preču piegādi un izkraušanu Pircēja norādītajā telpā, izmantojot savu (t.sk. piesaistīts ārpakalpojums) transportu un darbaspēku.

4.3. Pārdevējsnodod Preces Pasūtītājam kopā ar Preču rēķinu

4.4. Izrakstot rēķinu tajā obligāti jānorāda Līguma datums un numurs un cita informācija, ja Pircējs to atsevišķi pieprasījis, pretējā gadījumā Pasūtītājs ir tiesīgs bez soda sankciju piemērošanas kavēt šajā punktā noteikto maksājumu termiņu.

4.5. Samaksu par saņemtām Precēm Pircējs veic bezskaidras naudas norēķinu veidā 20 (divdesmit) dienu laikā no rēķina izrakstīšanas brīža, izņemot gadījumus, ja Līdzēji rakstveidā vienojas par citiem noteikumiem.

4.6. Pārdevējs pirms piegādes veikšanas tiesīgs sazināties ar Pircēja pārstāvi, lai noskaidrotu vai konkrētajā laikā preci var piegādāt. Ja Pārdevējs piegādes laiku nav saskaņojis, tam nav tiesību celt pretenziju pret pircēju, ja Preces piegādes brīdī Pircējs Preci nevar pieņemt un tā jāpiegādā citā laikā

4.7. Pārdevējs apņemas piegādes laikā, strādājot Pircēja telpās, ievērot Latvijas Republikā spēkā esošo darba drošības un ugunsdrošības noteikumu prasības, un pakļauties Pircēja iekšējās kārtības noteikumiem. Parakstot līgumu Pārdevējs apliecina, ka ir informēts par šiem iekšējās kārtības noteikumiem.

5. Pretenzijas par Precēm

1. Ja pieņemot Preces, Pircējs atklāj iztrūkumu vai cita veida neatbilstību Līguma nosacījumiem un pavadzīmēm, Pircējs par iztrūkumu vai neatbilstības faktu 5 (piecu) darba dienu laikā informē Pārdevēju.
2. Pārdevēja pienākums ir 48 stundu laikā (darba dienās) nosūtīt pārstāvi apstākļu noskaidrošanai vai paziņot Pircējam par pretenzijas atzīšanu un, ja Preces bojātas vai konstatēta cita neatbilstība dot norādījumus par rīcību ar bojātām Precēm un novērst konstatēto neatbilstību, veicot bojāto vai nekvalitatīvo preču aizvietošanu ar atbilstošām Precēm piecu darbdienu laikā par saviem līdzekļiem.
3. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Pārdevējs, ja tiek konstatēts, ka Preču defekta rašanās iemesls nav Pircēja vaina. Ja neatkarīgais eksperts konstatē, ka Preču defekts radies Pircēja vainas dēļ, neatkarīgā eksperta pakalpojumu apmaksā Pircējs.
4. Līdzēji apzinās, ka ne visas pieņemtās un ar Pavadzīmi parakstītās preces tiek izmantotas uzreiz, tāpēc preču atbilstības jeb kvalitātes pārbaude var notikt arī Līguma darbības laikā, t.i., izmantojot preci darbībā.
5. Ja preces izmantošanas laikā (bet ne ilgāk kā Līguma darbības laikā) tiek konstatēts tās defekts, tiek piemērota Līguma 5.2.-5.3.apakšpunktos noteiktā kārtība par defektu novēršanu.
6. Līdzēju atbildība

6.1. Līgumā paredzēto saistību neizpildes gadījumā Līdzēji informē viens otru par pretenzijām un sarunu ceļā vienojas par šo pretenziju novēršanu.

6.2. Ja šīs pretenzijas netiek novērstas sarunu ceļā, saistību neizpilde tiek izskatīta tiesā Latvijas Republikas likumdošanā noteiktajā kārtībā.

6.3. Pārdevējam nesaskaņojot ar Pircēju nav tiesību nodot Līguma saistības trešajām personām, izņemot normatīvajos aktos noteiktajos gadījumos, kā arī, ja līgumslēdzēju pusi aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

6.4. Ja Pārdevējs nepiegādā Preces Līgumā noteiktajā termiņā, Pārdevējs maksā Pircējam līgumsodu 0,5% apmērā no laikus nepiegādāto Preču cenas par katru nokavējuma dienu, bet kopumā ne vairāk par 10% no nepiegādāto preču vērtības. Pasūtītājs var lemt par sankcijas nepiemērošanu.

6.5. Ja Pasūtītājs kavē līgumā noteikto preču atmaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksāto preču vērtības par katru nokavējuma dienu, bet kopumā ne vairāk par 10% no neapmaksāto preču vērtības. Pārdevējs var lemt par sankcijas nepiemērošanu.

6.6. Ja Pārdevējs neapmaina neatbilstošās Preces Līgumā noteiktajā termiņā, Pārdevējs atmaksā Pircējam neatbilstošo Preču cenu un līgumsodu 10 % (desmit procenti) apmērā no neatbilstošo Preču cenas.

6.7. Pārdevēja piesaistītais personāls spēj mutvārdos un rakstveidā komunicēt latviešu valodā. Ja tas nav iespējams, Prārdevējs nodrošina tulka/tulkotāja pieejamību pasūtītājam līguma izpildes laikā mutvārdu un rakstiskās komunikācijas nodrošināšanai latviešu valodā. Pretendents apņemas segt visus izdevumus, kas var rasties projekta izpildes laikā tulkošanas pakalpojumu nodrošināšanai.

6.8. Ja Pasūtītājskonstatē, ka Pārdevējs pārkāpis Līguma 6.7.apakšpunktā noteikto pienākumu, Pasūtītājs tiesīgs piemērot līgumsodu 50 EUR apmērā par katru konstatēto gadījumu.

6.9. Līgumā noteikto sankciju un līgumsoda apmaksa tiek veikta 14 (četrpadsmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Pārdevējs nav veicis līgumsoda vai citu parādu apmaksu, Pircējam ir tiesības ieturēt attiecīgu naudas summu no Pārdevējam veicamajām apmaksām.

6.10. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.

6.11. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.

6.12. Gadījumā, ja Līguma saskaņošanas vai tā izpildes laikā ražotājs pārtrauc piedāvājumā esošās Preces ražošanu vai piegādi, par ko Pārdevējs var uzrādīt ražotāja vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu vai labāku Preci. Pārdevējs piekrīt, ka šādā gadījumā piegādātā Prece atbildīs visām Pircēja noteiktajām tehniskajām specifikācijām (atbilstību šādos gadījumos nosaka, saskaņojot ar Pircēju). Pārdevējs garantē, ka šajā gadījumā piedāvājuma cena netiks paaugstināta un tiks ievēroti visi pārējie iepirkuma procedūras un Līguma nosacījumi.

1. Preces garantija
	1. Preces garantijas laiks ir 12 (divpadsmit) mēneši no Preces pavadzīmes abpusējas parakstīšanas dienas (ja ražotājs nav noteicis īsāku vai garāku garantijas termiņu).
	2. Pircējs Preces garantijas laikā Preci uzglabā un lieto atbilstoši Preces lietošanas instrukcijai, uzglabāšanas un kopšanas noteikumiem;
	3. Garantijas termiņa laikā Pārdevējs 3 (trīs) darba dienu laikā no Pircēja rakstveida pretenzijas (e-pasta) nosūtīšanas dienas, ierodas Preces atrašanās vietā, sastāda aktu un novērš defektus, kas atklāti un radušies Precei pēc Preces pavadzīmes abpusējas parakstīšanas vai Preci, kurai konstatēti defekti, apmaina pret jaunu, kvalitatīvu un Līguma noteikumiem atbilstoši Preci vai atmaksā tās vērtību, ja Preci nav iespējams apmainīt. Pircējs par pretenzijas nosūtīšanu informē Pārdevēju telefoniski.
	4. Pārdevējam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pircējs nav ievērojis Preces lietošanas instrukciju, uzglabāšanas un kopšanas noteikumus.

8. Līguma papildinājumi un grozījumi, līguma sastāvdaļas

* 1. Līguma papildinājumi un grozījumi ir spēkā, ja tos rakstveidā parakstījuši Līdzēju pilnvarotie pārstāvji, ievērojot Publisko iepirkumu likuma 61.panta regulējumu.
	2. Līguma neatņemamas sastāvdaļas ir 8.1. punktā minētie papildinājumi un grozījumi, ja tādi būs, kā arī Pārdevēju rakstiski akceptētie Pircēja pasūtījumi - pieteikumi Pircējam nosūtīto Pārdevēju preču pavadzīmju un rēķinu veidā.
	3. Līguma neatņemama sastāvdaļa ir arī Iepirkuma nolikums un pretendenta piedāvājums Iepirkumā.

**9.** Līguma pirmstermiņa izbeigšana vai pārtraukšana

9.1. Līgums tiek izbeigts pirms termiņa, ja līgumslēdzēji par to labprātīgi rakstveidā vienojas.

9.2. Pircējs ir tiesīgs vienpusēji izbeigt Līgumu pirms termiņa, ja Pārdevējs neizpilda kādu no Līguma saistībām, tai skaitā, bet ne tikai - ja Pārdevējs vismaz divas reizes kavējis Līguma 2.3.apakšpunktā noteikto preču piegādes termiņu, piegādājis kvalitātei neatbilstošas preces vai atteicies piegādāt kādu produktu.

9.3. Pircējs ir tiesīgs vienpusēji izbeigt līgumu 30 dienas iepriekš brīdinot Pārdevēju.

9.4. Pircējam ir tiesības vienpusēji atkāpties no Līguma izpildes, ja Līgumu nav iespējams izpildīt, jo Pārdevējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10. Strīdi un tiesvedība

10.1. Visas domstarpības un strīdi tiks atrisināti savstarpēju pārrunu ceļā, tomēr, ja tas neizdodas strīdi tiks izšķirti Latvijas Republikas tiesu institūcijas saskaņā ar Latvijas Republikas likumdošanas normām.

10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.

11. Līguma darbības laiks

11.1. Līgums stājas spēkā ar parakstīšanas brīdi un ir spēkā 24 (divdesmit četrus) mēnešus vai līdz brīdim, kad Līguma ietvaros iegādāto Preču vērtība sasniedz līguma 3.7.apakšpunktā noteikto maksimālo līgumcenu.

13. **Papildus produktu iegāde**

* 1. Līdzēji vienojas, kaLīguma izpildes laikā iespējams iegādāties produktus, kas nav norādīti Līguma pielikumā kā Preces, bet kas ir funkcionāli līdzīgas preces, saskaņā ar Iepirkuma nolikuma 3.8.apakšpunkta noteikumiem. Šādi iegādājamo produktu vērtība nepārsniedz 4 199 EUR bez PVN visiem vispārīgās vienošanās dalībniekiem un Pircēja rīkotā iepirkuma BMC 2018/440 ietvaros vispārīgās vienošanās dalībniekiem kopā.
	2. Papildus produkti ir materiāli vivārijam.
	3. Brīdī, kad Pasūtītājam rodas nepieciešamība pēc šādām precēm, Pircējs uz Pārdevēja e-pastu \_\_\_\_\_\_\_\_\_\_\_\_nosūta preces pieprasījumu, norādot konkrēto preci, tās daudzumu un citu nepieciešamo informāciju, ja nepieciešams.
	4. Pārdevējs 2 (divu) darba dienu laikā no preces pieprasījuma saņemšanas veic pieprasījuma apstrādi un uz Pircēja e-pasta adresi: *iepirkumi@biomed.lu.lv* nosūta preces piedāvājumu un izcenojumu vai iesniedz piedāvājumu rakstveidā (aizlīmētā aploksnē).
	5. Pircējs izvērtē pārdevēju iesniegtos preču piedāvājumu atbilstību nosūtītājam preces pieprasījumam un Iepirkuma nolikuma noteikumiem un slēdz papildus vienošanos pie Vispārīgās vienošanās līguma par konkrētas preces piegādi ar pārdevēju, kurš piedāvājis zemāko cenu un kura piedāvājums atbilst Pircēja finanšu iespējām un vajadzībai.
	6. Pārdevējam papildus līgums jāparaksta savstarpēji saskaņotā termiņā, bet ja Līdzēji nespēj vienoties, tad 2 (divu) darba dienu laikā no Pircēja uzaicinājuma saņemšanas dienas.
1. Personas datu apstrāde
	1. Izpildītājam ir pienākums apstrādāt fizisko personu datus tikai atbilstoši tam pilnvarojumam, kas tam noteikts Līgumā vai Pasūtītāja Privātuma politiku (<http://www.biomed.lu.lv/lv/par-mums/privatuma-politika/> kā pakalpojuma sniedzējam un/vai sadarbības partnerim.
	2. Izpildītājam ir pienākums saglabāt un neizpaust personas datus, kas iegūti izpildot līgumu. Pienākums neizpaust personas datus ir spēkā arī pēc Līgumā noteikto attiecību izbeigšanās.
	3. Izpildītājs apliecina, ka ir iepazinies ar Pasūtītāja Privātuma politiku, it sevišķi tiem nosacījumiem, kas attiecināmi uz to kā pakalpojuma sniedzēju un/vai sadarbības partneri, kā arī Izpildītājs apliecina, ka fiziskās personas, kas veiks līguma izpildi, ir informētas par Pasūtītāja Privātuma politiku. Izpildītājs apliecina, ka to personu personas dati, kas ir norādīti Līgumā kā Izpildītājam piekritīgi, ir iegūti likumīgi un ka Izpildītājam ir tiesības šos datus nodot Pasūtītājam Izpildītājs sekos izmaiņām Pasūtītāja Privātuma politikā.
2. Papildus noteikumi
	1. Jautājumos, kas nav atrunāti šajā līgumā, līgumslēdzēji vadās no Latvijas Republikas normatīvajiem aktiem.
	2. Līdzējam jāpaziņo otram līgumslēdzējam par adreses vai norēķinu rekvizītu maiņu 10 kalendāro dienu laikā pēc minētā notikuma iestāšanās.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
	4. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
	5. Līguma darbības laikā, pēc Pircēja pieprasījuma, Pārdevējs ne ilgāk kā 5 darba dienu laikā, iesniedz kopsavilkumu, kurā norāda produktus un to skaitu, kurus Pircējs iegādājies līguma darbības laikā.
	6. Šis Līgums sastādīts 2 (divos) vienādos eksemplāros. Katram Līdzējam pēc līguma parakstīšanas tiek nodots viens līguma eksemplārs.

16. Līdzēju rekvizīti

|  |  |
| --- | --- |
| Pircējs:APP Latvijas Biomedicīnas pētījumu un studiju centrs\_\_\_\_\_\_\_\_\_\_\_\_ | Pārdevējs:**SIA Interlux**\_\_\_\_\_\_\_\_\_\_\_\_ |
| Pircējs:\_\_\_\_\_\_\_\_\_\_\_\_ | Pārdevējs:\_\_\_\_\_\_\_\_\_\_\_\_ |